ایرلندلی علم اینسان‌لاری، آنتارتیکا‌داکی بوزلاق‌لارین آلتیندا دونیانین ان بؤیوک وولکانیک بؤلگه‌سینی کشف ائتدی.
سوئد‌دکی ادینبورگ اونیورسیته‌سین‌دن علم اینسان‌لاری، آنتارتیکانین غربین‌دکی بوزلاق طبقه‌سی‌نین 2 کیلومتر آلتیندا یئر آلان بو بؤلگه‌ده، بوی‌لاری یوز ایله 3 مین 850 متر آراسیندا دییشن 91 یانارداغ اولدوغونو اورتایا چیخاردی.
بو بؤلگه‌دکی یانارداغ‌لارین ساییسی‌نین، ایندییه قدر ان چوخ اولدوق‌لاری یئر سانیلان آفریقا قارّه‌سیندکیلرین 3 قاتی اولدوغو تعیین اولوندو.
ژولوژی درنکی‌نده  نشر اولونان آراشدیرمایا قاتقی تقدیم ائدن بوزلاق متخصصی روبرت بینگهام، وولکان‌لاردان بیری‌نین پارتلاماسی وضعیتینده بونون دونیا اوزرینده دهشت‌لی نتیجه‌لری اولا بیله‌جگینی ایفاده ائتدی:
"بو وولکان‌لاردان بیری پارتلایا‌جاق اولورسا غرب آنتارتیکانین بوزول‌لاری‌نین تعادولونو پوزا بیلر (...) اصل مسئله یانارداغ‌لارین نه درجه آکتیو اولدوغو. بو، بیر آن اوّل جوابینی تاپمامیز لازیم اولان بیر سوال."
بؤلگه‌دکی یانارداغ‌لاردان بیری‌نین پارتلاماسی وضعیتینده بوزلاق‌لار اوقیانوسونا قاریشا‌راق ارییه‌بیلر و سو سویه‌سی‌نین یوکسلمه‌سینه سبب اولا بیلر.
